Rogério Ceni

**Rogério Mücke Ceni** (Portugalisht: [ʁoˈʒɛɾiu ˈsẽni]; lindur më 22 janar 1973) është një ish futbollist profesionist brazilian i cili luante si portier.

Ai e ka shpenzuar shumicën e karrierës së tij prej dy dekadash duke luajtur me São Paulon, ku ka fituar 18 tituj madhorë, përfshirë tre liga braziliane dhe kupa Libertadores. Ai gjithashtu ka shënuar më shumë se 100 gola në karrierë ku të gjitha kanë ardhur nga goditjet e dënimit ose penalltitë, duke u bërë portieri i parë dhe i vetëm që e arkivon këtë arritje.

Ceni është i njohur nga Federata Ndërkombëtare e Futbollit për Histori dhe Statistika si portieri që ka shënuar më shumë gola në historinë e futbollit, duke kaluar paraguajianin José Luis Chilavert në vitin 2006. Ai gjithashtu ka përfaqsuar Brazilin në dy Kupa Bote.

## Karriera me klube
[parapamje|djathtas|Rogério Ceni me [São Paulo FC|São Paulon në vitin 2005.]]
Lindur Pato Branco, Paraná, Ceni bëri debutimin e tij me skuadrën e parë të Sinop Futebol Clube kur ishte ende i vogël. Në vitin 1990, 17 vjeçari u bashkua me São Paulon, duke shpenzuar gjashtë sezonet e para në Série A si portieri i dytë ose i tretë.

Më 25 qershor 1993 Ceni debutoi me skuadrën e parë, duke luajtur si titullar në fitoren 4–1 kundër CD Tenerifes për turnamentin miqësor të Trofeo Ciudad de Santiago de Compostela. Në vitin e ardhshëm ai u aktivizua si titullar në Copa CONMEBOL të atij viti, duke u paraqitur në të gjitha ndeshjet me skuadrën që u kurorëzua kampione.

Në sezonin 1997, pas largimit të legjendës Zetti te Santos FC, Ceni u zgjodh si zëvëndësuesi i tij. Më 14 korrik 2005, Ceni ishte kapiteni i skuadrës që fitoi në vitin 2005 Copa Libertadores, e treta në historinë e klubit. Dy javë më vonë, në një ndeshje kundër Clube Atlético Mineiro, ai theu rekordin për numrin e ndeshjeve me skuadrën, duke arritur shifrën e 618 ndeshjeve – në atë ndeshje ai veshi një fanellë speciale me numrin 618 të vendosur mbrapa; më 25 korrikin e vitit të ardhshëm, ai shënoi me penallti kundër skuadrës meksikane C.D. Guadalajara (që rezultoi goli i fitores), duke u bërë golashënuesi më i mirë i *Trikolorëve* në Kupën Libertadores.

Gjatë sezoneve 2005–07, ai shënoi 47 gola në të gjitha kompedicionet sëbashku, duke fituar dy kampionate kombëtare dhe Kupën e Botës për Klube në vitin 2005; gjatë kompedicionit, ai shënoi në gjysmë-finale kundër Ittihad FC (3–2, shënoi me penallti) dhe u votua si *Lojtari i Ndeshjes* në finale kundër Liverpoolit, si dhe lojtari më i mirë i turnamentit.

Më 20 gusht 2006, Ceni shënoi golin e 63të dhe të thyerjes së rekordit me një goditje dënimi kundër Cruzeiro Esporte Clube në ligën vendore, disa minuta pasi kishte shkarkuar një penallti. Më pas gjatë të njëjtës ndeshje, ai shënoi një tjetër duke i dhuruar skuadrës barazimin 2–2, duke arritur edhe në kuotën e 64 golave; këto gola e vunë atë para ish kryesuesit José Luis Chilavert.

Më 29 tetor 2006, Ceni zhvilloi paraqitjen e tij të 700të zyrtare me São Paulon, në një fitore 2–0 kundër Figueirense Futebol Clube. Pak nga shkëlqimi i kësaj arritjeje u mor nga gjygjtari i cili urdhëroi lojtarin për të ndryshuar fanellën e tij të verdhë e cila ishte e ngjashme me atë të gjygjtarit; në fund të sezonit 2007, e cila u mbyll me triumfin e São Paulos, ai u votua nga Federata Braziliane e Futbollit si "Lojtari më i Mirë".

Në prill 2009, Ceni theu kyçin e këmbës së tij të majtë, duke qëndruar jashtë fushave për gjashtë muaj, por rikuperimi zgjati më shumë se sa pritej. Më 28 tetor 2009, në ndeshjen kundër Clube Atlético Paranaense, ai luajti ndeshjen e tij të 700të si kapiten i klubit. Në vitin e ardhshëm, më 27 mars, ai shënoi me goditje dënimi kundër rivalëve të Sport Club Corinthians Paulista, duke realizuar nga 18 metra duke shënuar golin e tij të 100të.

Më 7 shtator 2011, Ceni zhvilloi paraqitjen e tij të 1000të me São Paulon. Në fund të janar të vitit të ardhshëm, 39 vjeçari Ceni shkoi në për të operuar shpatullën e tij, duke qëndruar jashtë fushave për gjashtë muaj të tjerë.

Më 1 gusht 2012, Ceni u rikthye në fushë, duke shënuar nga një goditje dënimi në fitoren 2–0 jashtë fushe kundër Esporte Clube Bahia në Copa Sudamericana; skuadra e tij arriti të fitojë turnamentin e atij viti. Ceni shënoi tre gola gjatë turnamentit, duke e mbyllur atë si titullar.

Pavarësisht se ishte gati 40 vjeç, Ceni deklaroi se shpirti i tij kompetitiv ishte njësoj si kur ishte 18 vjeç, por gjithashtu shtoi se rikuperimi i tij ishte më i vështirë se vite më parë. Më 14 korrik 2013, Ceni shënoi golin e tij të 111të në humbjen 2–3 kundër Esporte Clube Vitória.

Më 7 dhjetor 2013, pas negociatave të gjata, Ceni rinovoi kontratën e tij me *Trikolorët* edhe për një sezon tjetër. Më 20 prill 2014, në fitoren 3–0 brënda kundër Botafogos, ai kishte tre rekorde të njohura nga Guinness World Records: më shumë gola të shënuar nga një portier, më shumë ndeshje të luajtura si lojtar dhe si kapiten në një klub.

Më 27 tetor 2014, Ceni theu rekordin e uellsianit Ryan Giggs për numrin më të madhë të fitoreve me një klub pasi luajti në fitoren 3–0 kundër Goiás. Ai e mbylli sezonin me tetë gola në ligë (shifra e tij më e lartë në shtatë vitet e fundit), duke qënë një titullar i padiskutueshëm.

## Karriera ndërkombëtare
Një lojtar i kombëtares braziliane për nëntë vite, Ceni ka luajtur 16 ndeshje ndeshje. Ai ishte zgjedhur pjesë e skuadrave që fituan Kupën e Konfederatave 1997 dhe Kupën e Botës 2002 (ai gjithashtu ka qënë lojtar edhe në Kupën e Botës 2006, edhe pse nuk ishte rikuperuar plotësisht nga dëmtimi në gju) duke zhvilluar vetëm dy paraqitje në finalet e turnamenteve, në fitoren 3–2 kundër Meksikës në turnamentin e parë dhe në triumfin 4–1 kundër Japonisë në të tretën.

## Profili i lojtarit
Ceni ka qënë gjuajtësi zyrtar i goditjeve të dënimit dhe penalltive i São Paulos që viti 1997, ku ai ka shënuar edhe 127 gola zyrtar – ai gjithashtu njihet si një portier i shkëlqyer. Ceni njihet për pritjet e tij fantastike si ajo që bëri që në finalen e Kupës së Botës për Klube, ku São Paulo mposhti Liverpoolin 1–0, me Cenin që fitoi çmimin "Topi i Artë" si lojtari më i mirë i turnamentit.

## Jeta personale 
Ndryshe nga futbollistët e tjerë, Ceni pëlqen muzikën rok në vend të asaj faltore, një muzikë tradicionale braziliane. Sëbashku me futbollistët e tjerë, Ceni ka një stil klasik veshjeje. Sipas tij: "Më pëlqen të vishem në mënyrë të mirë. Më pëlqen të gjuaj ence. Unë nuk i bëj këto  për ta bërë veten time. Unë ndihem mirë."

## Statistikat e karrierës
### Klube
Burimi: 

### Kombëtarja
Burimi: 

## Trofe 
### Klube
;Sinop
*Campeonato Mato-Grossense: 1990

;São Paulo
*FIFA Kupa e Botës për Klube: 2005
*Kupa Ndërkontinentale: 1993
*Kupa Libertadores: 1993, 2005
*Kupa Sudamericana: 2012
*Recopa Sudamericana: 1993, 1994
*Supercopa Libertadores: 1993
*Copa CONMEBOL: 1994
*Copa Master de CONMEBOL: 1996
*Série A: 2006, 2007, 2008
*Torneio Rio – São Paulo: 2001
*Campeonato Paulista: 1998, 2000, 2005
*Supercampeonato Paulista: 2002

### Kombëtarja
*FIFA Kupa e Botës: 2002
*FIFA Kupa e Konfederatave: 1997

### Personale
*Topi i Argjendë: 2000, 2003, 2004, 2006, 2007, 2008 – Portieri më i mirë në Série A nga revista Placar
*Topi i Artë: 2008 – Lojtari më i mirë në Série A nga revista Placar
*Copa Libertadores: Lojtari më i mirë 2005
*FIFA Kupa e Botës për Klube: Lojtari më i mirë i Turnamentit/Finales 2005
*Futbollsiti Brazilian i Vitit: 2006, 2007 – Lojtari më i mirë i Turnamentit

## Referime 
## Lidhje të jashtme 
*Profili zyrtar tek São Paulo 
*Uebfaqja zyrtare 
*Rogério Ceni tek National-Football-Teams.com
*IFFHS Golashënuesit më të mirë portierë të divizioneve të larta